**ΔΙΕΥΚΡΙΝΗΣΕΙΣ ΣΧΕΤΙΚΑ ΜΕ ΤΗΝ ΥΠΟΒΟΛΗ ΑΙΤΗΜΑΤΩΝ**

**ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ΝΟΣΗΛΕΥΤΙΚΩΝ ΕΙΔΙΚΟΤΗΤΩΝ**

Κατόπιν ερωτημάτων που έλαβε η υπηρεσία μας σχετικά με την υποβολή αιτήσεων για συμμετοχή στα προγράμματα νοσηλευτικών ειδικοτήτων διευκρινίζουμε τα εξής:

1. Σύμφωνα με την παράγραφο 1 της υπ΄αριθμ. *Γ6α/Γ.Π.οικ.57113/2020 ΦΕΚ 4041/21.09.2020 τ.Β΄ «Τροποποίηση - συμπλήρωση της υπό στοιχεία Γ6α/Γ.Π.39226/2020 απόφασης «Καθορισμός διαδικασίας για τη λήψη ειδικότητας α)“Επείγουσας και Εντατικής Νοσηλευτικής”, β)“Νοσηλευτικής Δημόσιας Υγείας/Κοινοτικής Νοσηλευτικής”» (Β΄ 2656)*, «*Οι Νοσηλευτές που εργάζονται με σύμβαση Ιδιωτικού Δικαίου Ορισμένου Χρόνου (ΙΔΟΧ) δύναται να υποβάλλουν αίτηση για τη λήψη της νοσηλευτικής ειδικότητας και εφόσον επιλεγούν θα πρέπει να παραιτηθούν από την προηγούμενη θέσης τους. (Αφορά όλους τους επικουρικούς Νοσηλευτές ΙΔΟX).*

Συνεπώς όσοι *Επικουρικοί Νοσηλευτές* ενδιαφέρονται, μπορούν να υποβάλλουν αίτημα για την συμμετοχή τους σε πρόγραμμα Νοσηλευτικής Ειδικότητας, με την προϋπόθεση ότι εφόσον επιλεγούν θα πρέπει να παραιτηθούν από τη θέση του Επικουρικού Νοσηλευτή.

2. Αναφορικά με εργαζόμενους νοσηλευτές στον Ιδιωτικό Τομέα, οι οποίοι επιθυμούν να παρακολουθήσουν πρόγραμμα νοσηλευτικής ειδικότητας, η πιο πάνω νομοθετική ρύθμιση προβλέπει ότι: «*Εργαζόμενοι Νοσηλευτές στον Ιδιωτικό Τομέα δύναται να υποβάλλουν αίτηση για λήψη ειδικότητας και εφόσον επιλεγούν, να συνάψουν σύμβαση εργασίας ιδιωτικού δικαίου ορισμένου χρόνου πλήρους και αποκλειστικής απασχόλησης ισόχρονης διάρκειας με τον προβλεπόμενο κατά νόμο χρόνο ειδίκευσης*.»

3. Σύμφωνα με τον *Ν.4876/2021 αρ 40 παρ. 4* **«**...*Κάθε υποψήφιος έχει δικαίωμα υποβολής αίτησης για τη λήψη μίας (1) νοσηλευτικής ειδικότητας.»*

Σε εφαρμογή των ανωτέρω όσοι παρακολουθούν πρόγραμμα νοσηλευτικής ειδικότητας (ισχύει και για όσους βρίσκονται σε παράταση) δεν έχουν τη δυνατότητα υποβολής αίτησης για την παρακολούθηση δεύτερης νοσηλευτικής ειδικότητας.